ประกาศกรมการขนส่งทางบกประกาศกรมการขนส่งทางบกเรื่องหลักเกณฑ์ วิธีการและเงื่อนไขการอบรมและทดสอบผู้ควบคุมการตรวจสภาพรถผู้ควบคุมการตรวจสภาพรถจักรยานยนต์เจ้าหน้าที่ตรวจสภาพรถและเจ้าหน้าที่ตรวจสภาพรถจักรยานยนต์พ.ศ. ๒๕๕๕[๑] โดยที่กฎกระทรวงการขอรับใบอนุญาต การออกใบอนุญาต และการขอต่ออายุใบอนุญาตจัดตั้งสถานตรวจสภาพรถพ.ศ. ๒๕๕๕กำหนดให้ผู้ควบคุมการตรวจสภาพรถและเจ้าหน้าที่ตรวจสภาพรถต้องผ่านการอบรมและทดสอบตามหลักเกณฑ์วิธีการ และเงื่อนไขตามที่อธิบดีประกาศกำหนด อาศัยอำนาจตามความในข้อ ๙แห่งกฎกระทรวงการขอรับใบอนุญาต การออกใบอนุญาต และการขอต่ออายุใบอนุญาตจัดตั้งสถานตรวจสภาพรถพ.ศ. ๒๕๕๕ อธิบดีกรมการขนส่งทางบกออกประกาศไว้ ดังต่อไปนี้ข้อ ๑ ในประกาศนี้บัตรประจำตัว หมายถึงบัตรประจำตัวผู้ควบคุมการตรวจสภาพรถบัตรประจำตัวผู้ควบคุมการตรวจสภาพรถจักรยานยนต์ บัตรประจำตัวเจ้าหน้าที่ตรวจสภาพรถหรือบัตรประจำตัวเจ้าหน้าที่ตรวจสภาพรถจักรยานยนต์ แล้วแต่กรณีข้อ ๒ ผู้ควบคุมการตรวจสภาพรถผู้ควบคุมการตรวจสภาพรถจักรยานยนต์เจ้าหน้าที่ตรวจสภาพรถและเจ้าหน้าที่ตรวจสภาพรถจักรยานยนต์ต้องมีคุณสมบัติตามที่กรมการขนส่งทางบกกำหนดและต้องผ่านการอบรมและทดสอบจากกรมการขนส่งทางบกหน่วยงานหรือสถาบัน ที่กรมการขนส่งทางบกรับรอง โดยการอบรมและทดสอบมี ดังนี้(๑) การอบรม แบ่งเป็น(ก) ภาคทฤษฎี อบรมความรู้เกี่ยวกับการตรวจสภาพรถ กฎหมาย กฎกระทรวง ประกาศระเบียบ และข้อบังคับที่เกี่ยวข้อง(ข) ภาคปฏิบัติ ฝึกปฏิบัติเกี่ยวกับการใช้เครื่องตรวจสภาพรถและอุปกรณ์หรือสิ่งอำนวยความสะดวกในการตรวจสภาพรถวิธีการตรวจสภาพรถ และการวินิจฉัยผลการตรวจสภาพรถ(๒) การทดสอบ แบ่งเป็น(ก) การทดสอบข้อเขียน ทดสอบความรู้เกี่ยวกับการตรวจสภาพรถการใช้เครื่องตรวจสภาพรถ และอุปกรณ์หรือสิ่งอำนวยความสะดวกในการตรวจสภาพรถ กฎหมายกฎกระทรวง ประกาศ ระเบียบ และข้อบังคับที่เกี่ยวข้อง(ข) การทดสอบปฏิบัติทดสอบการใช้เครื่องตรวจสภาพรถและอุปกรณ์หรือสิ่งอำนวยความสะดวกในการตรวจสภาพรถวิธีการตรวจสภาพรถ และการวินิจฉัยผลการตรวจสภาพรถผู้ที่จะเข้ารับการทดสอบได้ ต้องเป็นผู้ที่ผ่านการอบรมตาม (๑)และผู้ที่จะเข้ารับการทดสอบปฏิบัติได้ ต้องเป็นผู้ที่ผ่านการทดสอบข้อเขียนแล้วข้อ ๓ ผู้ที่ผ่านการทดสอบตามข้อ๒ (๒) ต้องได้คะแนน ดังนี้(๑) ผู้ควบคุมการตรวจสภาพรถและผู้ควบคุมการตรวจสภาพรถจักรยานยนต์ต้องได้คะแนนการทดสอบข้อเขียนไม่น้อยกว่าร้อยละ ๘๐และการทดสอบปฏิบัติไม่น้อยกว่าร้อยละ ๘๐(๒) เจ้าหน้าที่ตรวจสภาพรถและเจ้าหน้าที่ตรวจสภาพรถจักรยานยนต์ต้องได้คะแนนการทดสอบข้อเขียนไม่น้อยกว่าร้อยละ ๗๕และการทดสอบปฏิบัติไม่น้อยกว่าร้อยละ ๗๕ข้อ ๔ ผู้ขอรับการทดสอบที่ไม่ผ่านการทดสอบตามเกณฑ์ข้อ๓ ให้ขอรับการทดสอบได้อีกไม่เกิน ๒ ครั้ง ภายในระยะเวลาไม่เกิน ๑๘๐วันนับแต่วันที่ยื่นคำขอครั้งแรก หากพ้นกำหนดเวลาดังกล่าวให้คำขอสิ้นสุดลง ทั้งนี้กำหนดเวลาการทดสอบให้เป็นไปตามที่กรมการขนส่งทางบกกำหนดข้อ ๕ ผู้ที่ผ่านการอบรมและทดสอบอธิบดีจะออกบัตรประจำตัวให้ โดยบัตรประจำตัวมี ๔ ประเภท ดังนี้(๑) บัตรประจำตัวผู้ควบคุมการตรวจสภาพรถ(๒) บัตรประจำตัวผู้ควบคุมการตรวจสภาพรถจักรยานยนต์(๓) บัตรประจำตัวเจ้าหน้าที่ตรวจสภาพรถ(๔) บัตรประจำตัวเจ้าหน้าที่ตรวจสภาพรถจักรยานยนต์บัตรประจำตัวให้เป็นไปตามแบบแนบท้ายประกาศบัตรประจำตัวตาม (๑) ให้ใช้แทนบัตรประจำตัวตาม (๒) (๓) และ (๔) ได้บัตรประจำตัวตาม (๒) และ (๓) ให้ใช้แทนบัตรประจำตัวตาม (๔) ได้บัตรประจำตัวให้มีอายุ ๓ ปีนับแต่วันออกบัตรข้อ ๖ ผู้ได้รับบัตรประจำตัวผู้ควบคุมการตรวจสภาพรถให้ทำหน้าที่เป็นผู้ควบคุมการตรวจสภาพรถจักรยานยนต์เจ้าหน้าที่ตรวจสภาพรถและเจ้าหน้าที่ตรวจสภาพรถจักรยานยนต์ได้ด้วยผู้ได้รับบัตรประจำตัวผู้ควบคุมการตรวจสภาพรถจักรยานยนต์หรือเจ้าหน้าที่ตรวจสภาพรถให้ทำหน้าที่เป็นเจ้าหน้าที่ตรวจสภาพรถจักรยานยนต์ได้ด้วยข้อ ๗ ผู้ใดประสงค์ขอรับการอบรมและทดสอบให้ยื่นคำขอตามแบบแนบท้ายประกาศ ณ สำนักวิศวกรรมยานยนต์สำนักงานขนส่งกรุงเทพมหานครพื้นที่ หรือสำนักงานขนส่งจังหวัด พร้อมด้วยหลักฐานดังนี้(๑) บัตรประจำตัวประชาชนหรือใบสำคัญประจำตัวคนต่างด้าวพร้อมด้วยภาพถ่าย(๒) ภาพถ่ายสำเนาทะเบียนบ้านหรือใบสำคัญถิ่นที่อยู่ตามกฎหมายว่าด้วยคนเข้าเมือง(๓) ภาพถ่ายหนังสือหรือหลักฐานแสดงคุณวุฒิ(๔) รูปถ่าย ขนาด ๑ นิ้ว จำนวน ๒ รูป ซึ่งถ่ายก่อนวันยื่นคำขอไม่เกิน๖ เดือนผู้ที่ปฏิบัติหน้าที่เป็นเจ้าหน้าที่ตรวจสภาพรถหรือเจ้าหน้าที่ตรวจสภาพรถจักรยานยนต์มาแล้วไม่น้อยกว่า๓ ปี ที่ประสงค์ขอรับการอบรมและทดสอบเป็นผู้ควบคุมการตรวจสภาพรถหรือผู้ควบคุมการตรวจสภาพรถจักรยานยนต์ต้องแนบภาพถ่ายบัตรประจำตัวเจ้าหน้าที่ตรวจสภาพรถหรือเจ้าหน้าที่ตรวจสภาพรถจักรยานยนต์แล้วแต่กรณี และหนังสือรับรองการทำงานจากผู้ได้รับใบอนุญาตจัดตั้งสถานตรวจสภาพรถหรือหลักฐานอื่นที่แสดงถึงการปฏิบัติหน้าที่ตามระยะเวลาดังกล่าวข้อ ๘ ผู้ได้รับบัตรประจำตัวผู้ใดประสงค์จะขอต่ออายุบัตรประจำตัวให้ยื่นคำขอตามแบบแนบท้ายประกาศ ณ สำนักวิศวกรรมยานยนต์สำนักงานขนส่งกรุงเทพมหานครพื้นที่ หรือสำนักงานขนส่งจังหวัดโดยให้ยื่นได้ก่อนบัตรประจำตัวสิ้นอายุไม่น้อยกว่า ๓๐ วัน แต่ต้องไม่เกิน ๑ ปีนับแต่วันที่บัตรประจำตัวสิ้นอายุ พร้อมด้วยหลักฐาน ดังนี้(๑) บัตรประจำตัวประชาชนหรือใบสำคัญประจำตัวคนต่างด้าวพร้อมด้วยภาพถ่าย(๒) บัตรประจำตัวเดิมหรือใบแทน พร้อมด้วยภาพถ่าย(๓) รูปถ่าย ขนาด ๑ นิ้ว จำนวน ๒ รูป ซึ่งถ่ายก่อนวันยื่นคำขอไม่เกิน๖ เดือนการยื่นขอต่ออายุบัตรประจำตัวหลังจากบัตรประจำตัวสิ้นอายุเกินกว่า ๑ปี ให้ดำเนินการเช่นเดียวกับการขอรับการอบรมและทดสอบใหม่ข้อ ๙ ผู้ขอต่ออายุบัตรประจำตัวต้องไม่ขาดคุณสมบัติตามที่กรมการขนส่งทางบกกำหนดและต้องผ่านการอบรมและทดสอบจากกรมการขนส่งทางบกหน่วยงานหรือสถาบัน ที่กรมการขนส่งทางบกรับรอง โดยให้นำความในข้อ ๒ ข้อ ๓ และข้อ ๔มาใช้บังคับโดยอนุโลมข้อ ๑๐ การต่ออายุบัตรประจำตัวให้ออกบัตรประจำตัวฉบับใหม่ โดยวันเริ่มต้นของอายุบัตรประจำตัวให้นับถัดจากวันสิ้นอายุบัตรประจำตัวเดิมข้อ ๑๑ ผู้ได้รับบัตรประจำตัวผู้ใดประสงค์จะขอรับใบแทนบัตรประจำตัวกรณีสูญหายหรือชำรุดในสาระสำคัญให้ยื่นคำขอตามแบบแนบท้ายประกาศ ณ สำนักวิศวกรรมยานยนต์สำนักงานขนส่งกรุงเทพมหานครพื้นที่ หรือสำนักงานขนส่งจังหวัด พร้อมด้วยหลักฐานดังนี้(๑) บัตรประจำตัวประชาชนหรือใบสำคัญประจำตัวคนต่างด้าวพร้อมด้วยภาพถ่าย(๒) บัตรประจำตัวเดิมหรือใบแทน หรือภาพถ่ายบัตรประจำตัวเดิมหรือใบแทน(ถ้ามี)(๓)หลักฐานการรับแจ้งความของพนักงานสอบสวนหรือบันทึกแจ้งการสูญหายหรือชำรุดในสาระสำคัญของเจ้าหน้าที่การออกใบแทนบัตรประจำตัว ให้ออกบัตรประจำตัวฉบับใหม่ โดยให้ระบุคำว่าใบแทน ไว้ที่ด้านหน้าบัตรประจำตัวด้วยข้อ ๑๒ ในกรณีผู้ควบคุมการตรวจสภาพรถผู้ควบคุมการตรวจสภาพรถจักรยานยนต์เจ้าหน้าที่ตรวจสภาพรถหรือเจ้าหน้าที่ตรวจสภาพรถจักรยานยนต์ มีการดำเนินการที่ไม่ถูกต้องตามกฎหมายกฎกระทรวง ประกาศ ระเบียบ หรือข้อบังคับที่กรมการขนส่งทางบกกำหนด ให้ผู้อำนวยการสำนักวิศวกรรมยานยนต์ผู้อำนวยการสำนักงานขนส่งกรุงเทพมหานครพื้นที่ขนส่งจังหวัดผู้ตรวจการหรือพนักงานตรวจสภาพมีอำนาจตักเตือนหรือระงับการดำเนินการตรวจสภาพรถเป็นการชั่วคราวโดยอธิบดีจะยกเลิกบัตรประจำตัวของผู้นั้นเสียก็ได้ข้อ ๑๓ อธิบดีจะยกเลิกบัตรประจำตัวในกรณีดังต่อไปนี้(๑) ผู้ได้รับบัตรประจำตัวถูกระงับการดำเนินการตรวจสภาพรถตามข้อ ๑๒เกินกว่า ๓ ครั้ง(๒) ผู้ได้รับบัตรประจำตัวทุจริตหรือจงใจทำเอกสารอันเกี่ยวกับการดำเนินการตรวจสภาพรถโดยไม่ตรงตามความเป็นจริง(๓) ผู้ได้รับบัตรประจำตัวขาดคุณสมบัติตามที่กรมการขนส่งทางบกกำหนดข้อ ๑๔ บัตรประจำตัวย่อมสิ้นสุดลงในกรณีดังต่อไปนี้(๑) ผู้ได้รับบัตรประจำตัวถึงแก่ความตาย(๒) ผู้ได้รับบัตรประจำตัวเป็นบุคคลวิกลจริต คนไร้ความสามารถหรือคนเสมือนไร้ความสามารถ(๓) ผู้ได้รับบัตรประจำตัวถูกยกเลิกบัตรประจำตัวข้อ ๑๕ ผู้ควบคุมการตรวจสภาพรถผู้ควบคุมการตรวจสภาพรถจักรยานยนต์ เจ้าหน้าที่ตรวจสภาพรถหรือเจ้าหน้าที่ตรวจสภาพรถจักรยานยนต์ ที่ปฏิบัติหน้าที่และผ่านการฝึกอบรมเกี่ยวกับการตรวจสภาพรถตามหลักสูตรการตรวจสภาพรถของสถานตรวจสภาพรถเอกชนหรือหลักสูตรอื่นที่กรมการขนส่งทางบกจัดฝึกอบรม ก่อนวันที่ประกาศนี้มีผลใช้บังคับให้ถือว่าเป็นผู้ผ่านการอบรมและทดสอบตามข้อ ๒ และข้อ ๓โดยให้ยื่นคำขอพร้อมด้วยหลักฐานตามข้อ ๗ และหลักฐานการฝึกอบรมดังกล่าวเพื่อขอรับบัตรประจำตัวให้แล้วเสร็จภายใน๑ ปีนับแต่วันที่ประกาศนี้มีผลใช้บังคับหากพ้นกำหนดเวลาดังกล่าวต้องเข้ารับการอบรมและทดสอบใหม่ข้อ ๑๖ ผู้ควบคุมการตรวจสภาพรถผู้ควบคุมการตรวจสภาพรถจักรยานยนต์ เจ้าหน้าที่ตรวจสภาพรถหรือเจ้าหน้าที่ตรวจสภาพรถจักรยานยนต์ที่ปฏิบัติหน้าที่อยู่ก่อนวันที่ประกาศนี้มีผลใช้บังคับและยังไม่ผ่านการฝึกอบรมตามข้อ ๒ ข้อ ๓ หรือข้อ ๑๕ให้สามารถปฏิบัติหน้าที่ต่อไปได้ จนถึงวันที่ ๓๐ กันยายน พ.ศ. ๒๕๕๕ข้อ ๑๗ ประกาศนี้ให้ใช้บังคับตั้งแต่บัดนี้เป็นต้นไปประกาศณ วันที่ ๑๗ กรกฎาคม พ.ศ. ๒๕๕๕สมชัย ศิริวัฒนโชคอธิบดีกรมการขนส่งทางบก[เอกสารแนบท้าย]๑. แบบบัตรประจำตัวผู้ควบคุมการตรวจสภาพรถผู้ควบคุมการตรวจสภาพรถจักรยานยนต์ เจ้าหน้าที่ตรวจสภาพรถและเจ้าหน้าที่ตรวจสภาพรถจักรยานยนต์๒. กรมการขนส่งทางบก คำขอรับการอบรมและทดสอบผู้ควบคุมการตรวจสภาพรถหรือเจ้าหน้าที่ตรวจสภาพรถ๓. กรมการขนส่งทางบก คำขอต่ออายุบัตรประจำตัวผู้ควบคุมการตรวจสภาพรถหรือเจ้าหน้าที่ตรวจสภาพรถ๔. กรมการขนส่งทางบก คำขอรับใบแทนบัตรประจำตัวผู้ควบคุมการตรวจสภาพรถหรือเจ้าหน้าที่ตรวจสภาพรถ(ดูข้อมูลจากภาพกฎหมาย)ปริยานุช/ผู้จัดทำ๑๘ กันยายน๒๕๕๕ชาญ/ผู้ตรวจ๒๖ กันยายน๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๔๐ ง/หน้า ๗๘/๑๔ กันยายน ๒๕๕๕